કોલેજના બીજા વર્ષમાં ભણતી અંકિતાએ ઘણાં લાંબા સમય પછી આજે ફરી તેની આ જૂની જીદ્દ પકડી હતી. શ્રીકાંત બે ઘડી માટે તેના તરફ જોઈ રહ્યો અને પછી પૂછ્યું, શું વાત છે દીકરા? મને સાચુ કહે તારૂં દિમાગ ક્યાં ફરે છે હમણાં? અંકિતા નીચું જોઈ ગઈ. નારે ના, ડેડી કંઈ જ નથી. તમે સ્ટોરી કહોને યાર, આમ વાત નહીં બદલો તમે, પ્લીઝ. અંકિતાએ ડેડીના ગાલે ચીમટો ભરતા કહ્યું. ના, આજે તું મને નહીં કહે કે, શું વાત છે ત્યાંસુધી કોઈ વાર્તા નહીં કે કોઈ લવસ્ટોરી પણ નહીં.